Polisiebeamptes in hof oor renosterstroperyFoto: Reint Dykema Die vier beskuldigdes het in November in die hof verskyn maar die saak is uitgestel aangesien die dossiere nog nie aan die verdediging beskikbaar gemaak is nie. Konsts. Arnold Mashele, Dennis Mkhonto en Morris Sehlabela sowel as Phineas Dinda is nie gevra om te pleit nie. Die beskuldigdes staan tereg op aanklagte van sameswering om renosters te jag en die onwettige besit van vuurwapens en ammunisie. Mashele, Sehlabela en Dinda is in Mei in hegtenis geneem na ŉ gesamentlike operasie deur die Valke en nasionale parkbeamptes. Lt.genl. Solomon Makgale, nasionale woordvoerder van die polisie, het destyds gesê parkbeamptes het ŉ wenk ontvang waarna hulle ŉ gemerkte Skukuza-polisiebakkie van die pad af getrek het. Daar is op ŉ .375-jaggeweer, ŉ knaldemper, ammunisie en toerusting vir stropery beslag gelê.